CELEX: 32014R1312
Language: hu
Date: 2014-12-10 00:00:00
Title: A Bizottság 1312/2014/EU rendelete ( 2014. december 10. ) a 2007/2/EK európai parlamenti és tanácsi irányelv végrehajtásáról szóló 1089/2010/EU rendeletnek a téradat-szolgáltatások interoperabilitása tekintetében történő módosításáról

11.12.2014   
            
            
               HU
            
            
               Az Európai Unió Hivatalos Lapja
            
            
               L 354/8
            
         A BIZOTTSÁG 1312/2014/EU RENDELETE
   (2014. december 10.)
   a 2007/2/EK európai parlamenti és tanácsi irányelv végrehajtásáról szóló 1089/2010/EU rendeletnek a téradat-szolgáltatások interoperabilitása tekintetében történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Közösségen belüli térinformációs infrastruktúra (INSPIRE) kialakításáról szóló, 2007. március 14-i 2007/2/EK európai parlamenti és tanácsi irányelvre (1) és különösen annak 7. cikke (1) bekezdésére,
   mivel:
   
               (1)
            
            
               Az 1089/2010/EU bizottsági rendeletben (2) meghatározott technikai előírások csak a téradatkészletek interoperabilitására vonatkoznak.
            
         
               (2)
            
            
               A téradat-szolgáltatások interoperabilitását a közöttük folyó adatközlés, adatvégrehajtás és adatátvitel képessége jellemzi. Ennek következtében szükség van a téradat-szolgáltatások további metaadatokkal való dokumentálására. A téradatkészletekre vonatkozó végrehajtási szabályokkal ellentétben a téradat-szolgáltatások interoperabilitása – csekélyebb mértékben – érinti a szolgáltatástartalom harmonizációját is.
            
         
               (3)
            
            
               A 2007/2/EK irányelvben előírt végrehajtási szabályok kidolgozásánál először az alapvető szolgáltatások kaptak hangsúlyt: a 976/2009/EK bizottsági rendelet (3) a hálózati szolgáltatások, az 1089/2010/EU rendelet pedig a téradat-készletek interoperabilitása tekintetében határoz meg szabályokat. Az 1089/2010/EU rendeletet ezért indokolt módosítani, azaz a téradat-szolgáltatásokra vonatkozó végrehajtási szabályokkal kiegészíteni.
            
         
               (4)
            
            
               Az e rendeletben előírt intézkedések összhangban vannak a 2007/2/EK irányelv 22. cikke alapján létrehozott bizottság véleményével,
            
         ELFOGADTA EZT A RENDELETET:
   1. cikk
   Az 1089/2010/EU rendelet a következőképpen módosul:
   
               1.
            
            
               Az 1. cikk helyébe a következő szöveg lép:
               „1. cikk
               Tárgy és hatály
               (1)   Ez a rendelet a 2007/2/EK irányelv I., II. és III. mellékletében felsorolt témák szerinti téradatkészletek és téradat-szolgáltatások interoperabilitására és – adott esetben – harmonizációjára vonatkozó technikai rendelkezések követelményeit határozza meg.
               (2)   Ez a rendelet nem alkalmazandó a 976/2009/EK bizottsági rendelet (4) hatálya alá eső hálózati szolgáltatásokra.
            
         
               2.
            
            
               A 2. cikk a következő 31–38. ponttal egészül ki:
               
                           „31.
                        
                        
                           a »végpont« (end point) olyan internetcím, amely egy téradat-szolgáltatás által biztosított művelet közvetlen lehívására szolgál;
                        
                     
                           32.
                        
                        
                           a »hozzáférési pont« (access point) olyan internetcím, amely a téradat-szolgáltatás részletes leírását tartalmazza, ideértve a végrehajtását lehetővé tévő végpontok listáját;
                        
                     
                           33.
                        
                        
                           a »lehívható téradat-szolgáltatás« (invocable spatial data service) az alábbi elemek mindegyikét jelenti:
                           
                                       a)
                                    
                                    
                                       olyan téradat-szolgáltatás, melynek metaadatai megfelelnek az 1205/2008/EK bizottsági rendelet (5) követelményeinek;
                                    
                                 
                                       b)
                                    
                                    
                                       olyan téradat-szolgáltatás, melynek legalább egy helyazonosítója hozzáférési pont;
                                    
                                 
                                       c)
                                    
                                    
                                       olyan dokumentált, nyilvánosan hozzáférhető műszaki specifikációknak megfelelő téradat-szolgáltatás, amelyek a szolgáltatás végrehajtásához szükséges információkat biztosítják;
                                    
                                 
                     
                           34.
                        
                        
                           az »interoperábilis téradat-szolgáltatás« (interoperable spatial data service) olyan lehívható téradat-szolgáltatás, amely teljesíti a VI. melléklet követelményeit;
                        
                     
                           35.
                        
                        
                           a »harmonizált téradat-szolgáltatás« (harmonised spatial data service) olyan interoperábilis téradat-szolgáltatás, amely teljesíti a VII. melléklet követelményeit;
                        
                     
                           36.
                        
                        
                           a »konform téradatkészlet« (conformant spatial data set) olyan téradatkészletet jelent, amely teljesíti e rendelet követelményeit;
                        
                     
                           37.
                        
                        
                           a »művelet« (operation) olyan tevékenységet jelent, amelyet téradat-szolgáltatás biztosít;
                        
                     
                           38.
                        
                        
                           az »interfész« (interface) azt a megnevezett műveletsort jelenti, amely az ISO 19119:2005 szabvány szerinti entitás viselkedését jellemzi.
                        
                     
         
               3.
            
            
               A 6. cikk a következőképpen módosul:
               
                           a)
                        
                        
                           A cím helyébe az alábbi szöveg lép:
                           „Téradatkészletekre vonatkozó kódlisták és felsorolások”.
                     
                           b)
                        
                        
                           Az (1) bekezdés bevezető mondata helyébe a következő szöveg lép:
                           „A kódlisták típusai a következő típusok közül kerülnek ki, az I–IV. mellékletekben foglaltak szerint:”
                        
                     
         
               4.
            
            
               A 8. cikk szövege az alábbi (3) bekezdéssel egészül ki:
               „(3)   Az adatok frissítéseit a (2) bekezdésben meghatározott határidőig minden kapcsolódó téradat-szolgáltatás számára elérhetővé kell tenni.”
            
         
               5.
            
            
               A 14. cikk után a rendelet a következő cikkekkel egészül ki:
               „14a. cikk
               Lehívható téradat-szolgáltatásokra vonatkozó követelmények
               Nem később mint 2015. december 10., a tagállamok az V. mellékletben foglalt követelményeknek megfelelően megadják a lehívható téradat-szolgáltatások metaadatait.
               14b. cikk
               A lehívható téradat-szolgáltatásokra vonatkozó interoperabilitási szabályok és harmonizációs követelmények
               Azon lehívható téradat-szolgáltatásoknak, amelyek legalább egy konform téradatkészletben tárolt adatokhoz kapcsolódnak, teljesíteniük kell az V. és VI. mellékletben meghatározott interoperabilitási követelményeket, és ahol lehetséges, a VII. mellékletben meghatározott harmonizációs követelményeket.”
            
         
               6.
            
            
               A rendelet új V. melléklettel egészül ki, amelynek szövegét e rendelet I. melléklete tartalmazza.
            
         
               7.
            
            
               A rendelet új VI. melléklettel egészül ki, amelynek szövegét e rendelet II. melléklete tartalmazza.
            
         
               8.
            
            
               A rendelet új VII. melléklettel egészül ki, amelynek szövegét e rendelet III. melléklete tartalmazza.
            
         2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. december 10-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 108., 2007.4.25., 1. o.
   
   
      (2)  A Bizottság 2010. november 23-i 1089/2010/EU rendelete a 2007/2/EK európai parlamenti és tanácsi irányelv téradatkészletek és -szolgáltatások interoperabilitására vonatkozó rendelkezéseinek végrehajtásáról (HL L 323., 2010.12.8., 11. o.).
   
      (3)  A Bizottság 2009. október 19-i 976/2009/EK rendelete a 2007/2/EK európai parlamenti és tanácsi irányelv hálózati szolgáltatásokra vonatkozó rendelkezéseinek végrehajtásáról (HL L 274., 2009.10.20., 9. o.).
   
      (4)  A Bizottság 2009. október 19-i 976/2009/EK rendelete a 2007/2/EK európai parlamenti és tanácsi irányelv hálózati szolgáltatásokra vonatkozó rendelkezéseinek végrehajtásáról (HL L 274., 2009.10.20., 9. o.).”
   
      (5)  A Bizottság 2008. december 3-i 1205/2008/EK rendelete a 2007/2/EK európai parlamenti és tanácsi irányelv metaadatokra vonatkozó rendelkezéseinek végrehajtásáról (HL L 326., 2008.12.4., 12. o.).”
   
      I. MELLÉKLET
      
         
            „V. MELLÉKLET
            A LEHÍVHATÓ TÉRADAT-SZOLGÁLTATÁSOK VÉGREHAJTÁSI SZABÁLYAI
            A. RÉSZ
            
               Írásmóddal kapcsolatos konvenciók
            
            Akárcsak az 1205/2008/EK rendelet esetében, a téradat-szolgáltatások metaadatai tekintetében is az alábbi, írásmóddal kapcsolatos konvenciók használatosak.
            Amennyiben a metaadatelemek leírásában található ilyen megkötés, akkor az értéktartományokat a vonatkozó táblázatokban rögzített számosság figyelembevételével kell megadni. Az egyes tartományokon belül minden értéket az alábbiak megadásával kell meghatározni:
            
                        —
                     
                     
                        numerikus azonosító,
                     
                  
                        —
                     
                     
                        emberek általi felhasználás esetében szöveges név, amely a Közösség hivatalos nyelveire lefordítható,
                     
                  
                        —
                     
                     
                        számítógépek esetében nyelvfüggetlen név (zárójelben megadva),
                     
                  
                        —
                     
                     
                        opcionális leírás vagy meghatározás.
                     
                  A táblázat az alábbi adatokat tartalmazza:
            
                        —
                     
                     
                        az első oszlop a melléklet azon bekezdésére utal, amely meghatározza a metaadatelemeket vagy azok csoportjait,
                     
                  
                        —
                     
                     
                        a második oszlop a metaadatelem vagy metaadatelem-csoport nevét tartalmazza,
                     
                  
                        —
                     
                     
                        a harmadik oszlop határozza meg a metaadatelem számosságát. A számosság meghatározása az egységes modellező nyelv (UML) jelölését követi, azaz:
                        
                                    —
                                 
                                 
                                    az N azt jelenti, hogy az eredményhalmazban az adott metaadatelemnek csak N előfordulása lehet,
                                 
                              
                                    —
                                 
                                 
                                    az »1..*« azt jelenti, hogy az adott metaadatelem legalább egyszer előfordul az eredményhalmazban,
                                 
                              
                                    —
                                 
                                 
                                    a »0..1« azt jelenti, hogy az adott metaadatelem előfordulása az eredményhalmazban feltételes, és legfeljebb egyszeri lehet,
                                 
                              
                                    —
                                 
                                 
                                    a »0..*« azt jelenti, hogy az adott metaadatelem előfordulása az eredményhalmazban feltételes, és egyszeri vagy többszöri lehet,
                                 
                              
                                    —
                                 
                                 
                                    ha a számosság jelzése »0..1« vagy »0..*«, a megadott feltétel határozza meg, hogy kötelező-e az adott metaadatelem,
                                 
                              
                  
                        —
                     
                     
                        a negyedik oszlop feltételes utasítást tartalmaz arra az esetre, ha az elem számossága nem vonatkozik minden forrástípusra. Egyébként minden elem kötelezőnek tekintendő.
                     
                  B. RÉSZ
            
               »Kategória« metaadatelem
            
            1.   Kategória
            A téradat-szolgáltatás lehívhatóság szempontjából megállapított státusának megadása.
            E metaadatelem értéktartományát az alábbiak szerint kell meghatározni:
            1.1.   Lehívható (invocable)
            Lehívható téradat-szolgáltatásról van szó.
            1.2.   Interoperábilis (interoperable)
            Interoperábilis lehívható téradat-szolgáltatásról van szó.
            1.3.   Harmonizált (harmonised)
            Harmonizált interoperábilis téradat-szolgáltatásról van szó.
            C. RÉSZ
            
               A metaadatelemek számosságára és feltételeire vonatkozó utasítások
            
            A téradat-szolgáltatást leíró új metaadatok tartalmazzák az 1. táblázatban felsorolt metaadatelemeket vagy metaadatelem-csoportokat.
            Az említett metaadatelemeknek vagy metaadatelem-csoportoknak meg kell felelniük az 1. táblázatban rögzített várható számosságnak és a vonatkozó feltételeknek.
            Ha egy adott metaadatelemre vonatkozóan nincs rögzítve külön feltétel, akkor az elem használata kötelezőnek tekintendő.
            
               1. táblázat
            
            
               A lehívható téradat-szolgáltatásokra vonatkozó metaadatok
            
            
                        Hivatkozás
                     
                     
                        Új metaadatelemek
                     
                     
                        Számosság
                     
                     
                        Feltétel
                     
                  
                        1
                     
                     
                        Kategória
                     
                     
                        0..1
                     
                     
                        lehívható téradat-szolgáltatás esetében kötelező
                     
                  D. RÉSZ
            
               Az 1205/2008/EK rendeletben meghatározott metaadatokra vonatkozó további követelmények
            
            1.   Forrásazonosító
            Az 1205/2008/EK rendeletben foglalt »forrásazonosító« metaadatelem tartalmazza a téradat-szolgáltatást nyújtó szolgáltató összes hozzáférési pontját is; ezeket egyértelműen azonosítani kell.
            2.   Specifikáció
            Az 1205/2008/EK rendeletben megadott »specifikáció« metaadatelem tartalmaz olyan műszaki specifikációkat vagy azokra történő hivatkozásokat is, például – de nem kizárólag – az INSPIRE műszaki útmutatót (INSPIRE technical guidance), amelyekkel a lehívható téradat-szolgáltatás teljes mértékben összhangban áll, és amelyek megadnak minden olyan szükséges (emberi és adott esetben gépi olvasásra alkalmas) műszaki elemet, amely a szolgáltatás lehívását lehetővé teszi.”
         
      
   
   
      II. MELLÉKLET
      
         
            „VI. MELLÉKLET
            A LEHÍVHATÓ TÉRADAT-SZOLGÁLTATÁSOK VÉGREHAJTÁSI SZABÁLYAI
            A. RÉSZ
            
               Az 1205/2008/EK rendeletben meghatározott metaadatokra vonatkozó további követelmények
            
            1.   A használatra és a hozzáférésre vonatkozó általános feltételek
            A téradat-szolgáltatáshoz való hozzáférésre és a szolgáltatás használatára alkalmazandó műszaki korlátozásokat az 1205/2008/EK rendeletben meghatározott »AZ ADATHASZNÁLATRA ÉS A HOZZÁFÉRÉSRE VONATKOZÓ KORLÁTOZÁSOK« metaadatelemben kell dokumentálni.
            2.   Felelős szervezet
            Az 1205/2008/EK rendelet szerinti felelős szervezetnek – az említett rendeletben meghatározott szerepkörének megfelelően – tájékoztatást kell adnia legalább az adatgazda felelős szervezetről.
            B. RÉSZ
            
               Metaadatelemek
            
            3.   Koordinátareferenciarendszer-azonosító
            Ez – releváns esetben – a téradat-szolgáltatás által támogatott koordinátareferencia-rendszerek listáját jelenti.
            Minden támogatott koordinátareferencia-rendszert azonosító alkalmazásával kell használni.
            4.   A szolgáltatás minősége
            Ez a szolgáltatás minimális minőségét jelenti, amelyet a téradat-szolgáltatásért felelős szervezet becsül fel, és amely egy bizonyos időszakon keresztül elvárhatóan érvényes.
            4.1.   Kritériumok
            Ezek azok a kritériumok, amelyekre a mérések hivatkoznak.
            E metaadatelem értéktartománya az alábbiak szerint alakul:
            4.1.1.   Rendelkezésre állás (availability)
            A szolgáltatás rendelkezésre állásának idejét adja meg százalékos arányban.
            4.1.2.   Teljesítés (performance)
            A téradat-szolgáltatáshoz beérkező kérés teljesítésének gyorsaságát határozza meg.
            4.1.3.   Kapacitás (capacity)
            Azon egyidejű kérések maximális száma, amelyeket a megadott teljesítés mellett garantáltan végre lehet hajtani.
            4.2.   Mérték
            4.2.1.   Leírás
            Leírja az egyes kritériumokhoz tartozó mértéket.
            E metaadatelem értéktartománya tetszőleges szöveges bejegyzés.
            4.2.2.   Érték (value)
            Leírja az egyes kritériumokhoz tartozó mérték értékét.
            E metaadatelem értéktartománya tetszőleges szöveges bejegyzés.
            4.2.3.   Egység (unit)
            Leírja az egyes kritériumokhoz tartozó mértékegységet.
            E metaadatelem értéktartománya tetszőleges szöveges bejegyzés.
            C. RÉSZ
            
               A metaadatelemek számosságára és feltételeire vonatkozó utasítások
            
            Az interoperábilis téradat-szolgáltatást leíró metaadatok tartalmazzák az 1. táblázatban felsorolt metaadatelemeket vagy metaadatelem-csoportokat.
            Az említett metaadatelemeknek vagy metaadatelem-csoportoknak meg kell felelniük az 1. táblázatban rögzített várható számosságnak és a vonatkozó feltételeknek.
            Ha egy adott metaadatelemre vonatkozóan nincs rögzítve külön feltétel, akkor az elem használata kötelezőnek tekintendő.
            
               1. táblázat
            
            
               A téradat-szolgáltatásokra vonatkozó metaadatok
            
            
                        Hivatkozás
                     
                     
                        Új metaadatelemek
                     
                     
                        Számosság
                     
                     
                        Feltétel
                     
                  
                        1
                     
                     
                        Koordinátareferenciarendszer-azonosító
                     
                     
                        1..*
                     
                     
                        Releváns esetben kötelező
                     
                  
                        2
                     
                     
                        A szolgáltatás minősége
                     
                     
                        3..*”
                     
                     
                         
                     
                  
      
   
   
      III. MELLÉKLET
      
         
            „VII. MELLÉKLET
            AZ INTEROPERÁBILIS TÉRADAT-SZOLGÁLTATÁSOK HARMONIZÁCIÓJÁNAK VÉGREHAJTÁSI SZABÁLYAI
            A. RÉSZ
            
               Jellemzők
            
            1.   A szolgáltatás minősége
            A harmonizált téradat-szolgáltatás rendelkezésre állásának valószínűsége 98 %-os kell, hogy legyen.
            2.   A kibocsátandó adatok kódolása
            A 2007/2/EK irányelv hatálya alá tartozó térbeli objektumokat megjelenítő harmonizált téradat-szolgáltatás esetében a szóban forgó térbeli objektumokat e rendeletnek megfelelően kódolni kell.
            B. RÉSZ
            
               Metaadatelemek
            
            3.   »lehívás« metaadat
            A »lehívás« metaadatelem a harmonizált téradat-szolgáltatás interfészeit dokumentálja, és a gépek közötti kommunikáció lehetővé tétele érdekében felsorolja a végpontokat.
            C. RÉSZ
            
               A metaadatelemek számosságára és feltételeire vonatkozó utasítások
            
            A harmonizált téradat-szolgáltatás metaadatai tartalmazzák az 1. táblázatban felsorolt metaadatelemeket vagy metaadatelem-csoportokat.
            Az említett metaadatelemnek vagy metaadatelem-csoportoknak meg kell felelniük az 1. táblázatban rögzített várható számosságnak és a vonatkozó feltételeknek.
            Ha egy adott metaadatelemre vonatkozóan nincs rögzítve külön feltétel, akkor az elem használata kötelezőnek tekintendő.
            
               1. táblázat
            
            
               Harmonizált téradat-szolgáltatásokra vonatkozó metaadatok
            
            
                        Hivatkozás
                     
                     
                        Új metaadatelemek
                     
                     
                        Számosság
                     
                     
                        Feltétel
                     
                  
                        1
                     
                     
                        »lehívás« metaadat
                     
                     
                        1..*
                     
                     
                         
                     
                  D. RÉSZ
            
               Műveletek
            
            1.   Műveletek jegyzéke
            A harmonizált téradat-szolgáltatások a 2. táblázatban szereplő műveleteket végzik.
            
               2. táblázat
            
            
               Harmonizált téradat-szolgáltatások keretében végzett műveletek
            
            
                        Művelet
                     
                     
                        Szerepkör
                     
                  
                        »harmonizált téradat-szolgáltatás metaadatainak lekérdezése«
                     
                     
                        a szolgáltatással kapcsolatos valamennyi szükséges adat rendelkezésre bocsátása és a szolgáltatás kapacitásainak ismertetése
                     
                  2.   A »harmonizált téradat-szolgáltatás metaadatainak lekérdezése« művelet
            2.1.   A »harmonizált téradat-szolgáltatás metaadatainak lekérdezése« kérés
            2.1.1.   A »harmonizált téradat-szolgáltatás metaadatainak lekérdezése« kérési paraméterek
            A »harmonizált téradat-szolgáltatás metaadatainak lekérdezése« kérési paraméter megadja a »harmonizált téradat-szolgáltatás metaadatainak lekérdezése« válasz tartalmának természetes nyelvét
            2.2.   A »harmonizált téradat-szolgáltatás metaadatainak lekérdezése« válasz
            A »harmonizált téradat-szolgáltatás metaadatainak lekérdezése« válasz tartalmazza az alábbi paramétercsoportokat:
            
                        —
                     
                     
                        harmonizált téradat-szolgáltatás metaadatai,
                     
                  
                        —
                     
                     
                        műveletek metaadatai,
                     
                  
                        —
                     
                     
                        nyelvek.
                     
                  2.2.1.   Harmonizált téradat-szolgáltatás metaadatainak paraméterei
            A harmonizált téradat-szolgáltatás metaadatainak paraméterei legalább a harmonizált téradat-szolgáltatások e rendelet és az 1205/2008/EK rendelet szerinti INSPIRE metaadatelemeit tartalmazzák.
            2.2.2.   »Műveleti metaadat« paraméterek
            A műveleti metaadat-paraméter a harmonizált téradat-szolgáltatások műveleteiről bocsát rendelkezésre metaadatokat. Tartalmaznia kell legalább az egyes műveletek leírását, ezen belül legalább a kicserélt adatok leírását és a hálózatcímet.
            2.2.3.   »Nyelvek« paraméter
            A nyelvek tekintetében a következő két paramétert kell megadni:
            
                        —
                     
                     
                        a »válasz nyelve« paraméter, amely a »harmonizált téradat-szolgáltatás metaadatainak lekérdezése« válasz paramétereiben használt természetes nyelvet jelöli meg,
                     
                  
                        —
                     
                     
                        a »támogatott nyelvek« paraméter, amely a harmonizált téradat-szolgáltatás által támogatott természetes nyelvek listáját tartalmazza.”